PILOT-PROJEKT

Novi način upisa u osnovne škole provodi se u Zadarskoj županiji 
E-upis u 1. razred osnovne škole školske godine 2023./2024.

Poštovani roditelji,
ove godine se djeca iz Zadarske županije upisuju u 1. razred osnovne škole preko aplikacije Upisi u osnovne škole. 
Novost je u tome da roditelji više neće trebati sami prijavljivati dijete za upis u prvi razred jer će ono biti raspoređeno u školu prema upisnom području, u najbližu školu prema prebivalištu, odnosno boravištu. No to ne znači nužno da će dijete trebati pohađati školu koju je odredio sustav, ako to roditeljima ne odgovara.
Roditelji će do 31. ožujka dobiti pristup podacima na portalu e-građani. Podnošenje prijave za redovan upis je od 2.3. do 30.3.2023.
Nakon što resorni upravni odjel rasporedi učenike po školama, škole će imati uvid u dostavljene podatke o djeci, pregled i korekciju te unijeti podatke o terminima psihofizičkog testiranja u školama za svako dijete pojedinačno.
[bookmark: _GoBack]Do 31. ožujka roditelji će dobiti pristup samom modulu e-upisi na portalu E-građani te će im svi podaci za njihovo dijete biti vidljivi, pa tako i raspored testiranja. Poveznica za roditelje https://osnovne.e-upisi.hr/

Budu li roditelji imali primjedbe ili želju za upis u školu s drugoga upisnog područja, moći će unijeti u sustav zahtjev za promjenu. Roditelji koji nemaju pristup sustavu e-građani moraju otići u školu najbližu prebivalištu i provjeriti je li njihovo dijete raspoređeno u tu školu, a tamo mogu i predati i zahtjev za promjenu škole.
Također, ako saznaju da dijete nije raspoređeno u najbližu školu, moći će se obratiti županijskom Upravnom odjelu za obrazovanje, kulturu i sport na adresu e-pošte visnja.micic@zadarska-zupanija.hr

Sam upis u školu nakon testiranja nema raspored, bit će omogućen nakon zatvaranja konačnih lista 17. lipnja 2023., gdje će roditelji u sustavu potvrditi upis, odnosno potpisati i priložiti upisnicu u sustav. Roditelji će to moći učiniti i dolaskom u školu ako nemaju pristup e-građani.


Molimo Vas da na vrijeme ispunite zahtjeve za upis i pazite na točnost podataka (u aplikaciji preko portala e-građani). U aplikaciji otvorite ključne datume kako biste saznali vrijeme koje imate predviđeno za upis. Poštujte termine psihofizičkog testiranja.

Ovaj način upisa je svima novi, pa vas molimo za razumijevanje i suradnju. 

Hvala.

